ഡല്ഹിയില് അന്തരീക്ഷ മലിനീകരണം രൂക്ഷം ന്യൂഡല്ഹി: ഡല്ഹിയിലെ അന്തരീക്ഷ വായുവിന്റെ നിലവാരം വളരെ മോശമെന്ന് സിസ്റ്റം ഓഫ് എയര് ക്വാളിറ്റി ആന്ഡ് വെതര് ഫോര്കാസ്റ്റിംഗ് സഫര്. കേന്ദ്ര ഭൗമ ശാസ്ത്ര മന്ത്രാലയത്തിനു കീഴില് പ്രവര്ത്തിക്കുന്ന സ്ഥാപനമാണ് സഫര്.ദീപാവലി ആഘോഷത്തിനു ശേഷം വായുമലിനീകരണം കൂടുമെന്നും സഫര് പറയുന്നു. 2019 ല് ഉപയോഗിച്ച പടക്കത്തിന്റെ 50 ശതമാനം ഉപയോഗിച്ചാല്പോലും മലനീകരണ തോത് ഉയരുമെന്നാണ് സഫര് മുന്നറിയിപ്പ് നല്കുന്നത്. വെള്ളി, ശനി ദിവസങ്ങളില് ഗുരുതരമായ നിലയിലേക്ക് വായു മലിനീകരണം മാറാന് ഇടയുണ്ടെന്നാണ് മുന്നറിയിപ്പ്.ചൊവ്വാഴ്ചയുണ്ടായിരുന്നതിനേക്കാള് 303 മോശം അവസ്ഥയിലാണ് ബുധനാഴ്ച 314 നഗരത്തിലെ അന്തരീക്ഷ വായു. കേന്ദ്ര മലിനീകരണ നിയന്ത്രണ ബോര്ഡ് ബുധനാഴ്ച വൈകുന്നേരം നാലിന് പുറത്തിറക്കിയ ബുള്ളറ്റിന് പ്രകാരം വളരെ മോശം വിഭാഗത്തിലാണ് അന്തരീക്ഷ വായുവിന്റെ നിലവാരം.പൂജ്യം മുതല് 500 വരെയുള്ള പോയിന്റുകളായാണ് അന്തരീക്ഷ വായുവിന്റെ നിലവാരം അളക്കുന്നത്. പൂജ്യത്തില് നിന്നും മുകളിലേക്ക് പോകുന്നത് അനുസരിച്ച് വായുവിന്റെ നിലവാരം കുറഞ്ഞു വരുന്നു. പൂജ്യം മുതല് 50 വരെയുള്ള സംഖ്യകള് മികച്ച അന്തരീക്ഷ വായുവിനെ സൂചിപ്പിക്കുന്നു. 51 മുതല് 100 വരെയാണ് സൂചികയെങ്കില് വായുവിന്റെ നിലവാരം തൃപ്തികരമാണ്. 101നും 200 നും ഇടയില് സൂചിക വന്നാല് വായുവിന്റെ നിലവാരം ശരാശരിയില് എത്തി നില്ക്കുന്നുവെന്ന് മനസിലാക്കാം. 200 മുതല് 300 വരെ മോശമെന്നും 300നും 400നും ഇടയില് എത്തിയാല് വളരെ മോശമെന്നും 400ന് മുകളിലേക്ക് പോയാല് അപകടകരം എന്നുമാണ് മനസിലാക്കേണ്ടത്.